চোরাই ২ কোটির হিরে পেটের মধ্যে, শেষে বেরল অপারেশন করে | Doctors surgically remove stolen 6-carat diamond Chinese woman swallowed - Bengali Oneindia
22 min ago আরব্য রজনী নয়, বাস্তব! চাষের জমিতে কৃষক কুড়িয়ে পেলেন ৬০ লক্ষের হীরে
43 min ago টানটান উত্তেজনা কর্নাটক বিধানসভায়, পদত্যাগ না আস্থাভোট দোলাচলে জোট সরকার
59 min ago চরম রাজনৈতিক অস্থিরতা বেঙ্গালুরুতে, জারি হল ১৪৪ ধারা
| Published: September 16 2015, 13:53 [IST]
ব্যাংকক, ১৬ সেপ্টেম্বর : একেবারে বলিউডি কায়দায় দোকান থেকে চুরি করা হিরে শেষে কিনা ধরা পড়ল বিমানবন্দরে চেক ইনের সময়ে। তাও আবার যেমন তেমন হিরে নয়, ভারতীয় মুদ্রায় যার দাম প্রায় ২ কোটি টাকা।
ঘটনা হল, থাইল্যান্ডে ঘুরতে এসে এক অলঙ্কারের মেলায় গিয়ে ৬ ক্যারেটের একটি হিরে দেখেন জিয়াং জুলিয়ান (৩৯)। চিনের বাসিন্দা জিয়াং নামে ওই মহিলা তখনই ঠিক করে ফেলেন হাতসাফাইয়ের কথা। যেমন ভাবা তেমন কাজ। বাজার থেকে একইরকম দেখতে নকল একটি হিরে কিনে সেই দোকানে আসেন তিনি।
এরপর একেবারে হিন্দি সিনেমার কায়দায় ছোট্ট হেরাফেরি। ব্যস, আসল হিরে চলে আসে জিয়াংয়ের কাছে। তারপর দেরি না করে সেই হিরে খেয়ে ফেলেন তিনি। পেটে চলে যায় হিরে। তা নিয়ে তিনি চিনে ফিরে যাচ্ছিলেন।
তবে গোল বাঁধল ব্যাংককের সুবর্ণভূমি বিমানবন্দরে। থাইল্যান্ডের এই বিমানবন্দরে চেক ইনের সময় ধরা পড়ল, অভিযুক্ত জিয়াংয়ের অন্ত্রে চকচকে কিছু ধরা পড়ে। সেসময়ই তাকে আটক করা হয়। পরে খবর আসে, অলঙ্কার মেলায় একটি হিরে গায়েব হওয়ার কথা।
পুলিশ সূত্রে জানা গিয়েছে, দুটিকে মিলিয়ে জিয়াংকে জেরা করলে সব ঘটনা বেরিয়ে আসে তার মুখ থেকে। এক্স-রে করে দেখা যায়, জিয়াংয়ের পেটে রয়েছে হিরেটি। বহস্পতিবার ঘটনাটি ঘটলে পরে গত রবিবার অপারেশন করে হিরেটি বের করা হয়। এবং থাইল্যান্ডের নিয়মানুযায়ী জিয়াংয়ের জরিমানা ও তিন বছরের কারাবাস হয়েছে।
diamond theft china thailand bangkok woman police arrest airport হিরে চুরি চিন থাইল্যান্ড ব্যাংকক মহিলা পুলিশ গ্রেফতার বিমানবন্দর
Story first published: Wednesday, September 16, 2015, 13:53 [IST]